Синоптик предупреди: Кучият студ се завръща с пълна сила! Ето какво ни очаква до края на седмицата и месеца – Луд Спорт
Нахлуването на студен въздух ще започне през нощта срещу сряда, когато вятърът ще се ориентира от Северозапад. Температурите постепенно ще се понижават. Във високите котловинни полета, в Предбалкана дъждът, който ще вали утре ще премине в сняг, който сравнително бързо ще спре. Това съобщи дежурният синоптик Анастасия Стойчева от Националния институт по метеорология и хидрология към БАН.
Атмосферното налягане във вторник ще остане по-ниско от средното за февруари. След обяд ще се повишава. Днес на много места ще превалява дъжд, повече ще са валежите в Югоизточна България и Родопите. В северозападните райони вятърът ще се ориентира от запад-северозапад и с него ще нахлува по-студен въздух. В Източна България вятърът ще е умерен от юг-югозапад и ще остане топло. Максималните температури ще са от 4°-5° в северозападните райони до 11° и 13° в източните.
„В сряда вятърът ще е от Североизток, в страната ще продължи да нахлува студен въздух и температурите да се понижават. В Северна България и Източните райони валежите ще продължат като в по-голямата част от Северна България те ще са от сняг. В Източна България, с продължаващото понижение на температурите постепенно валежите също ще преминат в сняг“, поясни Анастасия Стойчева.
„В петък главно в Източните райони ще превалява слаб сняг. Минималните температури почти навсякъде ще са отрицателни, а дневните ще са предимно между – 3 и 2 градуса. В крайните югозападни райони температурите ще са малко по-високи“, каза метеорологът.
По думите й в събота и неделя валежи не се очакват, а облачността ще остане предимно значителна. Минималните температури ще се понижат още и в повечето райони ще са между минус 8 и минус 3 градуса. На местата, където вятърът стихне и облачността се разкъса и намалее ще има и по-ниски температури в интервала от минус 12 – минус 15 градуса. Дневните температури в повечето райони ще са от минус 3 до 2 градуса.
От НИМХ уточниха, че месец февруари ще е с по-ниски температури от обичайните, но ще има и краткотрайни затопляния между процесите, при които се очакват валежи и застудявания. Очаква се следващата седмица отново да има краткотрайно затопляне.
Таг:синоптикснягстуд
Студът се завръща, ето къде може да навали най-много сняг през следващите дни
Синоптик обясни кой природен феномен в Трънско прави така, че да се измерват най-ниските температури там